આ અંગે વિસ્તૃત અહેવાલ અનુસાર જૂનાગઢ મહાનગર પાલિકા કમિશનર વર્ષ ૨૦૨૦/૨૧ ના બજેટમાં પાણી વેરો ૭૦૦ હતો જેમાંથી ૧૫૦૦ કરવા સુચન કર્યું હતું બાદમાં સ્થાયી સમિતિએ સંકલનની બેઠકમાં  આ વેરા વધારાને ૧૫૦૦ ની જગ્યાએ ૧૨૦૦  મજુર કરી બજેટને મંજુરીની મહોર મારવા જનરલ બોર્ડ તરફ રવાના કર્યું હતું જૂનાગઢમાં હાલમાં પણ પાણીની સમસ્યા સરદર્દ સમાન હોય પાણીવેરામાં વધારાના ભારણને ભાજપના નગરસેવકોએ વખોડયો હતો તેમજ આ મામલે વોર્ડ નંબર ૯, ૧૦, અને ૧૧, ના નગરસેવકોની આગેવાનીમાં તેમના સમર્થકો ના ૧૦૦ થી વધારે લોકોનું ટોળું મહાનગરપાલિકા ખાતે પહોંચી પાણી વેરાનો વધારો પાછો ખેંચો, તેમજ પીવાનું શુદ્ધ પાણી આપો, જેવા સૂત્રોચ્ચાર કર્યા હતા કમિશનર, મેયર, સ્ટેન્ડિંગ કમિટી ચેરમેન, સહિતના પદાધિકારીઓ હાજર ન હોય લોકોએ ડેપ્યુટી મેયર ને આવેદનપત્ર આપી પાણી વેરાનો વધારો  પાછો ખેંચવા માંગ કરી હતી તેમજ આ બાબતે યોગ્ય નિર્ણય નહીં આવે તો ઉગ્ર આંદોલનના મંડાણ કરવાની પણ ચીમકી ઉચ્ચારી હતી